ai4bharat/Pralekha huggingface dataset:
কেন্দ্রীয়মন্ত্রিসভা
স্বাস্থ্য ও শিক্ষা সেস থেকে স্বাস্থ্যের জন্য তামাদিযোগ্য নয় এমন একক তহবিল – প্রধানমন্ত্রী স্বাস্থ্য সুরক্ষা নিধি গঠনে কেন্দ্রীয় মন্ত্রিসভার অনুমোদন
নয়াদিল্লি, ১০ মার্চ, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০০৭-এর অর্থ আইনের ১৩৬-বি ধারায় স্বাস্থ্য ও শিক্ষা সেস থেকে স্বাস্থ্যের জন্য তামাদিযোগ্য নয় এ ধরণের একক তহবিল – প্রধানমন্ত্রী স্বাস্থ্য সুরক্ষা নিধি  গঠনের প্রস্তাবে অনুমোদন দেওয়া হয়েছে।
পিএমএসএসএন-এর বৈশিষ্ট্য
 জনসাধারণের অ্যাকাউন্টে স্বাস্থ্যের জন্য তামাদিযোগ্য নয় এমন তহবিল
 স্বাস্থ্য ও শিক্ষা সেস থেকে স্বাস্থ্যের জন্য বরাদ্দকৃত অংশের অর্থ পিএমএসএসএন-এ পাঠানো হবে
 স্বাস্থ্য ও পরিবারকল্যাণ মন্ত্রকের ফ্ল্যাগশিপ প্রকল্পগুলির জন্য পিএমএসএসএন-এর অর্থ ব্যয় হবে
আয়ুষ্মান ভারত – প্রধানমন্ত্রী জন আরোগ্য যোজনা
আয়ুষ্মান ভারত স্বাস্থ্যকেন্দ্র
জাতীয় স্বাস্থ্য মিশন
প্রধানমন্ত্রী স্বাস্থ্য সুরক্ষা যোজনা
জরুরি ভিত্তিতে স্বাস্থ্যের প্রয়োজনে আপৎকালীন ও দুর্যোগপূর্ণ পরিস্থিতিতে প্রয়োজনীয় প্রস্তুতি
এসডিজি-র জন্য ভবিষ্যতের কোনও পরিকল্পনা বা যোজনায় এই অর্থ ব্যয় হবে। এছাড়াও ২০১৭ সালের জাতীয় স্বাস্থ্য নীতি বাস্তবায়নেও তহবিলের অর্থ ব্যবহার করা যাবে।
 স্বাস্থ্য ও পরিবারকল্যাণ মন্ত্রককে পিএমএসএসএন-এর যাবতীয় দায়িত্ব দেওয়া হবে
 কেন্দ্রীয় স্বাস্থ্য ও পরিবারকল্যাণ মন্ত্রকের কোনও প্রকল্পের জন্য বরাদ্দকৃত অর্থ যদি ওই অর্থবর্ষে ব্যয় করা না হয়, তাহলে সেই অর্থ পরবর্তী বছরের জন্য রাখা থাকবে
সুবিধা
নির্দিষ্ট সম্পদের সহজলভ্যতার কারণে সর্বজনীন ও ব্যয়সাশ্রয়ী স্বাস্থ্য পরিষেবার জন্য এই তহবিলের সুবিধা পাওয়া যাবে। এই অর্থ একটি অর্থবর্ষে খরচ না করলে তা তামাদি হবে না।
প্রেক্ষাপট
উন্নয়নের জন্য স্বাস্থ্য একটি গুরুত্বপূর্ণ বিষয়। অর্থনৈতিক দৃষ্টিকোণ থেকে সুস্বাস্থ্য, উৎপাদনের হার বাড়ায় এবং অকাল মৃত্যু, দীর্ঘদিন ধরে অসুস্থ থাকা ও নির্দিষ্ট সময়ের আগে অবসর নেওয়ার মতো সমস্যাগুলির সমাধান সুস্বাস্থ্যের মাধ্যমে করা যায়। স্বাস্থ্য ও পুষ্টি যে কোনও সাফল্যে প্রভাব বিস্তার করে এবং তার ফলে নাগরিকদের উৎপাদনশীলতা ও আয় বৃদ্ধি পায়। স্বাস্থ্যের জন্য সরকারের ব্যয় করা অর্থে যথেষ্ট সুবিধা হয়। এক বছরের আয়ু বৃদ্ধি হলে দেশের মাথাপিছু মোট অভ্যন্তরীণ উৎপাদন ৪ শতাংশ বৃদ্ধি পায়। স্বাস্থ্যক্ষেত্রে বিনিয়োগের ফলে প্রধানত মহিলা সহ বহু মানুষের কর্মসংস্থানের সৃষ্টি হয়। ২০১৮ সালের বাজেট ভাষণে অর্থমন্ত্রী আয়ুষ্মান ভারত প্রকল্পের কথা ঘোষণা করার সময় পুরনো ৩ শতাংশ হারে স্বাস্থ্য সেসের থেকে যে অর্থ নেওয়া হত তার পরিবর্তে এখন ৪ শতাংশ হারে স্বাস্থ্য ও শিক্ষা সেস থেকে অর্থ নেওয়া হবে। এর ফলে আয়ুষ্মান ভারত প্রকল্পের সুবিধা হবে।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
সুস্থতার হার বেড়ে ৪০.৯৮ শতাংশ
নয়াদিল্লি, ২২ মে, ২০২০
কোভিড-১৯ সংক্রমণ মোকাবিলা ও প্রতিরোধে রাজ্য/কেন্দ্রশাসিত অঞ্চলগুলির পাশাপাশি, কেন্দ্রীয় সরকার পর্যায়ক্রমে একাধিক সুপরিকল্পিত এবং কার্যকর পদক্ষেপ নিচ্ছে। পরিস্থিতির ওপর উচ্চ পর্যায়ে নিরন্তর নজরদারি চালানো হচ্ছে এবং পরিস্থিতি পর্যালোচনা করা হচ্ছে।
দেশে গতকাল পর্যন্ত ৬ হাজার ৮৮ জন নতুন করে করোনায় আক্রান্ত হয়েছেন। এর ফলে, দেশে নিশ্চিতভাবে করোনায় আক্রান্তের সংখ্যা বেড়ে হয়েছে ১ লক্ষ ১৮ হাজার ৪৪৭। চিকিৎসাধীন রয়েছেন ৬৬ হাজার ৩৩০ জন।
এখনও পর্যন্ত ৪৮ হাজার ৫৩৩ জন সুস্থ হয়েছেন। গত ২৪ ঘন্টায় সুস্থ হয়েছেন ৩ হাজার ২৩৪ জন। এর ফলে, সুস্থতার হার বেড়ে হয়েছে ৪০.৯৮ শতাংশ।
আমরা যখন চতুর্থ পর্যায়ের লকডাউনের মধ্য দিয়ে চলেছি, তখন আমাদের জীবনশৈলীর এক অবিচ্ছেদ্য অংশ হিসাবে কোভিড-১৯ সংক্রমণ প্রতিরোধে যথাযথ পদক্ষেপ গ্রহণ প্রয়োজন। এর মধ্যে রয়েছে – নিয়মিত হাত ধোয়ার অভ্যাস, নিজেকে স্বাস্থ্যকর রাখা, মাস্ক বা ফেস কভার ব্যবহার, দৈহিক দূরত্ব বজায় রাখতে ‘দো গজ দূরী’, বয়স্ক এবং দুর্বলতরদের প্রতি যত্নবান হওয়া, আয়ুষ মন্ত্রকের নীতি-নির্দেশিকা মেনে আত্মসুরক্ষার জন্য রোগ প্রতিরোধক ক্ষমতা বাড়ানো, আরোগ্য সেতু অ্যাপ ইন্সটল করা এবং কোভিড-১৯ এর চিকিৎসার জন্য উপসর্গ দেখা দেওয়া মাত্র কোনও রকম সামাজিক অপবাদ ছাড়াই চিকিৎসকের পরামর্শ নেওয়া।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf .
(CG/BD/SB
পেট্রোলিয়ামওপ্রাকৃতিকগ্যাসমন্ত্রক
ইরান থেকে অপরিশোধিত তেল আমদানির ক্ষেত্রে মার্কিন বিধি-নিষেধের প্রেক্ষিতে তেল ও প্রাকৃতিক গ্যাস মন্ত্রকের বিবৃতি
নয়াদিল্লি, ২৪ এপ্রিল, ২০১৯
আগামী মে মাস থেকে ভারতের তৈল শোধনাগারগুলিতে অপরিশোধিত তেলের সরবরাহ যাতে বিঘ্নিত না হয় তা নিশ্চিত করতে কেন্দ্রীয় সরকার একটি বৃহৎ পরিকল্পনা হাতে নিয়েছে। পৃথিবীর বিভিন্ন তেল উৎপাদনকারী দেশ থেকে এজন্য অতিরিক্ত তেল আমদানি করা হবে। দেশের পেট্রোল, ডিজেল এবং অন্যান্য পেট্রোপণ্যের চাহিদা পূরণের ক্ষেত্রে যাতে কোন সমস্যা না হয়, ভারতের তৈল শোধনাগারগুলিকে তার জন্য প্রস্তুত থাকতে বলা হয়েছে।
CG/CB/DM
(Visitor Counter : 98
কেন্দ্রীয়মন্ত্রিসভা
শান্তিপূর্ণ উদ্দেশ্যে বহির্মহাকাশে অনুসন্ধান চালানো ও বহির্মহাকাশ ব্যবহারের ক্ষেত্রে সহযোগিতা গড়ে তোলার জন্য ভারত ও দক্ষিণ আফ্রিকার মধ্যে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ১২ সেপ্টেম্বর, ২০১৮
শান্তিপূর্ণ উদ্দেশ্যে বহির্মহাকাশে অনুসন্ধান চালানো ও তার ব্যবহারের ক্ষেত্রে সহযোগিতা গড়ে তোলার লক্ষ্যে ভারত ও দক্ষিণ আফ্রিকার মধ্যে স্বাক্ষরিত সমঝোতাপত্রের বিষয়ে কেন্দ্রীয় মন্ত্রিসভাকে অবহিত করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ বিষয়টি সম্পর্কে অবহিত করা হয়। উল্লেখ করা যেতে পারে, জোহানেসবার্গে গত ২৬ জুলাই এই সমঝোতাপত্র স্বাক্ষরিত হয়েছিল। সমঝোতাপত্র অনুযায়ী যে বিষয়গুলিতে সহযোগিতার কথা বলা হয়েছে, সেগুলি হ’ল – দূরসংবেদী ব্যবস্থার মাধ্যমে ভূপৃষ্ঠ পর্যবেক্ষণ; উপগ্রহ যোগাযোগ ও উপগ্রহ-ভিত্তিক দিকনির্দেশ; মহাকাশ বিজ্ঞান ও গ্রহজনিত অনুসন্ধান; মহাকাশ ও উৎক্ষেপণ যান সহ মহাকাশ ব্যবস্থা ও উৎক্ষেপণ প্রণালীর ব্যবহার; মহাকাশ প্রযুক্তির বাস্তবিক প্রয়োগ এবং অন্যান্য ক্ষেত্রে সহযোগিতা বাড়িয়ে তোলা।
এই সমঝোতাপত্র স্বাক্ষরের ফলে মহাকাশ বিজ্ঞান প্রযুক্তি ও তার প্রয়োগ সহ দূরসংবেদী ব্যবস্থার মাধ্যমে ভূপৃষ্ঠ পর্যবেক্ষণ, উপগ্রহ-ভিত্তিক যোগাযোগ ব্যবস্থা স্থাপন, উপগ্রহ-ভিত্তিক দিকনির্দেশ, মহাকাশ বিজ্ঞান ও গ্রহজনিত অনুসন্ধান তথা মহাকাশ যান ও মহাকাশ প্রণালীর ব্যবহারের মতো বিভিন্ন ক্ষেত্রে সহযোগিতার সম্ভাবনা খুঁজে বের করা সম্ভব হবে।
CG/BD/SB…
(Visitor Counter : 36
কেন্দ্রীয়মন্ত্রিসভা
পশুপালকদের স্বার্থে গবাদি পশুর মুখ ও খুরে ব্যাকটেরিয়া ঘটিত রোগ নিয়ন্ত্রণে নতুন উদ্যোগে মন্ত্রিসভার সায়
নতুন এই উদ্যোগের ফলে পশু পালকরা উপকৃত হবেন
নয়াদিল্লি, ৩১মে, ২০১৯
সদ্যসমাপ্ত লোকসভা নির্বাচনের পরিণাম প্রকাশের পর এই প্রথমবার প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এক নতুন উদ্যোগের অনুমতি পাওয়া গেছে। যার ফলে, পশুপালনের সঙ্গে যুক্ত কোটি কোটি ব্যক্তি উপকৃত হবেন এবং গবাদিপশুর স্বাস্থ্য সুরক্ষিত থাকবে।
মন্ত্রিসভা গবাদিপশুর মুখ ও খুরে ব্যাকটেরিয়া ঘটিত রোগ নিয়ন্ত্রণে যে উদ্যোগ নিয়েছে, তার ফলে পশুপালনের সঙ্গে যুক্ত মানুষজন লাভবান হবেন। এই উদ্যোগের উদ্দেশ্য হ’ল – আগামী পাঁচ বছরে দেশে গবাদি পশুর মুখ ও খুরে ব্যাকটেরিয়া ঘটিত রোগব্যাধি সম্পূর্ণ নিয়ন্ত্রণে নিয়ে আসা। একই সঙ্গে, পর্যায়ক্রমে এ ধরণের অসুখ নির্মূল করা। কর্মসূচি রূপায়ণে ১৩ হাজার ৩৪৩ কোটি টাকা বরাদ্দের সিদ্ধান্ত নেওয়া হয়েছে।
উল্লেখ করা যেতে পারে, গরু, বলদ, মহিষ, ভেড়া, ছাগল, শুকর প্রভৃতি গবাদিপশুর মধ্যে মুখ ও খুরে ব্যাকটেরিয়া ঘটিত রোগ প্রায়শই দেখা যায়। যদি কোনও গরু বা মহিষ এ ধরণের রোগে আক্রান্ত হয়, তা হলে প্রদেয় দুধের পরিমাণ ৪ – ৬ মাস পর্যন্ত ১০০ শতাংশ হ্রাস পায়। এমনকি, ব্যাকটেরিয়া ঘটিত রোগের ফলে পশুর জীবৎকালে প্রদেয় দুগ্ধের পরিমাণ ৩০ শতাংশ পর্যন্ত কমে যেতে পারে। এছাড়াও, গবাদিপশুর গর্ভধারণ ক্ষমতাতেও বিরূপ প্রভাব পড়ে। শুধু তাই নয়, ব্যাকটেরিয়া ঘটিত এই রোগের ফলে গবাদি পশুর দেখভাল ও রক্ষণাবেক্ষণের সঙ্গে যুক্ত ব্যক্তিরাও আক্রান্ত হতে পারেন। সর্বোপরি এ ধরণের অসুখ গবাদিপশুর দুগ্ধ উৎপাদন এবং অন্যান্য পশুজাত পণ্যের ক্ষেত্রেও সরাসরি নেতিবাচক প্রভাব ফেলে।
মন্ত্রিসভার এই সিদ্ধান্তের ফলে গবাদি পশু পালনের সঙ্গে যুক্ত দেশের কোটি কোটি মানুষ উপকৃত হবেন। গবাদিপশুর এ ধরণের রোগ নিয়ন্ত্রণে যে কর্মসূচিটি চালু ছিল, তার খরচ কেন্দ্র ও রাজ্য সরকারগুলি ভাগাভাগি করে নিত। এবার থেকে এই কর্মসূচি রূপায়ণের সমস্ত খরচ কেন্দ্রীয় সরকার বহন করবে বলেই স্থির হয়েছে।
SSS/BD/SB
(Visitor Counter : 340
স্বরাষ্ট্র মন্ত্রক
চন্ডীগড়ে সেন্ট্রাল ফরেন্সিক সায়েন্স ল্যাবোটরিতে অত্যাধুনিক প্রযুক্তিতে তৈরি ডিএনএ পরীক্ষাকেন্দ্রের উদ্বোধন করেছেন শ্রী নিত্যানন্দ রায়
নয়াদিল্লি, ২৪ ডিসেম্বর, ২০১৯
চন্ডীগড়ে সেন্ট্রাল ফরেন্সিক সায়েন্স ল্যাবোটরিতে অত্যাধুনিক প্রযুক্তিতে তৈরি ডিএনএ পরীক্ষাকেন্দ্রের উদ্বোধন করেছেন কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই। নির্ভয়া প্রকল্পের ৯৯.৭৬ কোটি টাকা ব্যয়ে এই অত্যাধুনিক প্রযুক্তির ডিএনএ পরীক্ষাকেন্দ্র গড়ে তোলা হয়েছে। এই পরীক্ষাকেন্দ্রে যৌন হেনস্হা এবং হত্যার তদন্ত কেন্দ্র, পিতৃত্ব পরিচয় অনুসন্ধান কেন্দ্র, মানব পরিচিতি অনুসন্ধান কেন্দ্র, মাইটোকনড্রিয়াল ডিএনএ ইউনিট রয়েছে। ডিএনএ পরীক্ষার অত্যাধুনিক সরঞ্জাম এবং উপকরণ রয়েছে এই পরীক্ষাকেন্দ্রে। প্রতি বছর এই অত্যাধুনিক ডিএনএ পরীক্ষাকেন্দ্র থেকে ২ হাজার কেস পরীক্ষা করা যাবে।
অনুষ্ঠানে কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই বলেন, এই ধরণের অত্যাধুনিক ডিএনএ পরীক্ষাকেন্দ্রে আগামীদিনে সমস্ত রাজ্য এবং কেন্দ্রশাসিত অঞ্চলেই গড়ে তোলা হবে, যাতে দ্রুততার সঙ্গে ফরেন্সিক পরীক্ষা করা সম্ভব হয়। তিনি আরও বলেন, মহিলাদের বিরুদ্ধে কোনরকম অপরাধ বরদাস্ত করা হবেনা। ফরেন্সিক সাক্ষ্য সংগ্রহের জন্য ব্যুরো অফ পুলিশ রিসার্চ অ্যান্ড ডেভেলপমেন্ট -তে বিশেষ প্রশিক্ষণের ব্যবস্হা করা হয়েছে। ইতিমধ্যেই ৬ হাজার ব্যক্তি এখানে প্রশিক্ষণ নিয়েছেন বলেও তিনি জানান।
শ্রী রাই আরও বলেন, দেশে মহিলাদের নিরাপত্তায় কেন্দ্রীয় সরকার সবসময় গুরুত্ব দিয়ে এসেছে। এরজন্য আইন আরও শক্তিশালী করা হয়েছে, নেওয়া হয়েছে একাধিক পদক্ষেপ। মহিলাদের নিরাপত্তায় দেশজুড়ে ‘১১২’ জরুরি পরিষেবা লাইন চালু করা হয়েছে। দেশের ৮টি বড় শহরে ‘নিরাপদ শহর’ প্রকল্প নেওয়া হয়েছে বলেও তিনি জানান। এর পাশাপাশি প্রতিটি রাজ্যে ফরেন্সিক সায়েন্স ল্যাবোটরিগুলিকে আরও শক্তিশালী করা হচ্ছে। তিনি বলেন, দেশের সমস্ত পুলিশ স্টেশনে মহিলা সহায়তা ডেস্ক গড়ে তোলা হয়েছে। এমনকি সমস্ত জেলায় মানব পাচার রোধ কেন্দ্র গড়ে তোলা হয়েছে বলেও তিনি উল্লেখ করেন।
ডিএনএ পরীক্ষার মাধ্যমে খুব দ্রুত যেকোনো জটিল সমস্যার সমাধান করা সম্ভব হয় এবং তদন্তে সঠিক দিশা পাওয়া যায়। কেন্দ্রীয় স্বরাষ্ট্র মন্ত্রক ডিরেক্টরেট অফ ফরেন্স সায়েন্স সার্ভিসের মাধ্যমে ভোপালে, গুয়াহাটি, চন্ডীগড়, হায়দ্রাবাদ, পুনে এবং কলকাতায় সেন্ট্রাল ফরেন্সিক সায়েন্স ল্যাবোটরি তৈরি করেছে।
এদিনের অনুষ্ঠানে কেন্দ্র এবং রাজ্যের ফরেন্সিক সায়েন্স ল্যাবোটরির অধিকর্তা, বর্ষীয়ান পুলিশ আধিকারিক, বিভিন্ন হাসপাতাল ও বিশ্ববিদ্যালয়ের ডাক্তার এবং অধ্যাপকরাও উপস্হিত ছিলেন।
CG/SS/NS
(Visitor Counter : 46
নির্বাচনকমিশন
বিভিন্ন রাজ্যে সংসদীয়/ বিধানসভা কেন্দ্রগুলিতে উপ-নির্বাচনের সময়সূচি
নয়াদিল্লি, ২৮ সেপ্টেম্বর, ২০২১
নির্বাচন কমিশন মহামারী, বন্যা, উৎসব, নির্দিষ্ট কিছু অঞ্চলে ঠান্ডার পরিস্থিতি, সংশ্লিষ্ট রাজ্য/কেন্দ্রশাসিত অঞ্চলগুলির কাছ থেকে মতামত গ্রহণ এবং পরিস্থিতি পর্যালোচনা করে দাদরা ও নগর হাভেলি এবং দমন ও দিউ, মধ্যপ্রদেশ ও হিমাচল প্রদেশে খালি থাকা তিনটি লোকসভা আসন এবং বিভিন্ন রাজ্যে ৩০টি বিধানসভা আসনে উপ-নির্বাচনের সময়সূচি ঘোষণা করেছে।
এই রাজ্যে দিনঘাটা, শান্তিপুর, খড়দহ এবং গোসবা বিধানসভা আসনে উপ-নির্বাচন রয়েছে। এর জন্য পয়লা অক্টোবর গেজেট নটিফিকেশন জারি হবে। মনোনয়ন জমা দেওয়ার শেষ তারিখ হ’ল ৮ অক্টোবর। মনোনয়নপত্রগুলি পরীক্ষা করে দেখা হবে ১১ অক্টোবর। মনোনয়ন প্রত্যাহারের শেষ দিন ১৬ অক্টোবর। ভোট গ্রহণ হবে ৩০ অক্টোবর, শনিবার। ভোট গণনা দোসরা নভেম্বর, মঙ্গলবার। ৫ নভেম্বরের মধ্যে নির্বাচন প্রক্রিয়া সম্পন্ন করা হবে।
কমিশন সিদ্ধান্ত নিয়েছে যে, সমস্ত ভোট কেন্দ্রে উপ-নির্বাচনে ইভিএম ও ভিভিপ্যাট ব্যবহার করা হবে। এর জন্য পর্যাপ্ত সংখ্যক ইভিএম ও ভিভিপ্যাট প্রস্তুত রাখা হয়েছে। এই মেশিনের সাহায্যে সুষ্ঠুভাবে ভোট গ্রহণ সুনিশ্চিত করার জন্য সবধরনের পদক্ষেপ নেওয়া হয়েছে। কমিশন কোভিড বিধি মেনে ভোটপর্ব সম্পন্ন করার জন্য বিস্তারিত নির্দেশিকা প্রকাশ করেছে। মনোনয়ন জমা, প্রচারপর্ব, তারকা প্রচার, রোড-শো, পথসভা, বাড়ি বাড়ি প্রচার, ভিডিও ভ্যানের মাধ্যমে প্রচার, প্রচারের জন্য গাড়ির ব্যবহার ইত্যাদি ক্ষেত্রে একাধিক নির্দেশিকা জারি করা হয়েছে। কঠোরভাবে কোভিড বিধি মেনে চলতে হবে। নির্বাচনের কাজের সঙ্গে যুক্ত ব্যক্তি, নির্বাচনী আধিকারিক সহ ভোটের কাজে যুক্ত বেসরকারি কর্মীদেরও টিকার ২টি ডোজ হওয়া বাধ্যতামূলক। এমনকি, প্রার্থী, নির্বাচনী এজেন্ট, পোলিং এজেন্ট, কাউন্টিং এজেন্ট, গাড়ির চালক – যাঁরা জনসাধারণ অথবা নির্বাচনী আধিকারিকদের সরাসরি সংস্পর্শে আসবেন, তাঁদেরও টিকার দুটি ডোজ হওয়া বাধ্যতামূলক। প্রত্যেক নির্বাচনী কেন্দ্রে একজন করে স্বাস্থ্য কর্মীকে কোভিড নোডাল আধিকারিক হিসাবে নিয়োগ করতে হবে। মুখ্যসচিব, ডিজি এবং সংশ্লিষ্ট জেলাশাসক/পুলিশ সুপারদের পর্যাপ্ত কার্যকরি ব্যবস্থা গ্রহণ করতে হবে এবং ভোটের আগে ও পরে যাতে কোনও হিংসার ঘটনা না ঘটে, তার জন্যও প্রয়োজনীয় ব্যবস্থা নিতে হবে। কেন্দ্রীয় সরকারের স্বাস্থ্য মন্ত্রকের জারি করা নির্দেশিকার প্রেক্ষিতে ভারতের নির্বাচন কমিশন ক্রমবর্ধমান পরিস্থিতির ওপর কড়া নজর রাখছে ।
CG/SS/SB
(Visitor Counter : 150
শিল্পওবাণিজ্যমন্ত্রক
পেপার ইমপোর্ট মনিটরিং সিস্টেম  বলবৎ হবে ২০২২-এর ১ অক্টোবর থেকে; অনলাইন রেজিস্ট্রেশনের সুবিধা পাওয়া যাবে ২০২২-এর ১৫ জুলাই থেকে
নয়াদিল্লি, ১২ জুলাই, ২০২২
ডিরেক্টরেট জেনারেল অফ ফরেন ট্রেড  পেপার ইমপোর্ট মনিটরিং সিস্টেম  চালু করেছে। সংশোধন করা হয়েছে কাগজ সংক্রান্ত প্রধান প্রধান পণ্যের আমদানি নীতি। ২০২২-এর ১ অক্টোবর থেকে পিআইএমএস কার্যকর হবে। তবে, অনলাইন রেজিস্ট্রেশনের সুবিধা পাওয়া যাবে ২০২২-এর ১৫ জুলাই থেকেই।
নিউজপ্রিন্ট, হাতে তৈরি কাগজ, কোটেড কাগজ, আন-কোটেড কাগজ, লিথো এবং অফসেট কাগজ, টিস্যু কাগজ, টয়লেট কাগজ, কার্টন, লেবেল ইত্যাদির মতো ২০১টি কাগজজাত পণ্যের আমদানিতে পিআইএমএস কার্যকর হবে। কারেন্সি পেপার, ব্যাঙ্ক বন্ড, চেক পেপার, সিকিউরিটি প্রিন্টিং পেপার ইত্যাদি কাগজজাত পণ্যকে বাধ্যতামূলক নিবন্ধীকরণ থেকে ছাড় দেওয়া হয়েছে।
পিআইএমএস অনুযায়ী, আমদানিকারককে আমদানিকৃত পণ্য পৌঁছনোর সম্ভাব্য তারিখের ৭৫তম দিন আগে থেকে পঞ্চম দিনের মধ্যে ৫০০ টাকা জমা দিয়ে অনলাইনে স্বয়ংক্রিয়ভাবে রেজিস্ট্রেশন নম্বর পেতে হবে। ঐ পঞ্জীকরণের মেয়াদ ৭৫ দিন পর্যন্ত বৈধ থাকবে। অনুমোদিত পরিমাণের জন্য রেজিস্ট্রেশনের মেয়াদের মধ্যে একই রেজিস্ট্রেশনে একাধিক বিল অফ এন্ট্রি–র অনুমোদন দেওয়া হবে।
এছাড়া, স্পেশাল ইকনমিক জোন / ফ্রি ট্রেডিং ওয়্যারহাউজিং জোন-এর কোনও একটি ইউনিট দ্বারা আমদানির স্থানে অথবা পিআইএমএস-এর অধীন শুধু রপ্তানি করে এমন প্রতিষ্ঠানের দ্বারা আমদানি করার সময়ে পিআইএমএস-এর অধীনে রেজিস্ট্রেশনের প্রয়োজন। তবে, ডোমেস্টিক টেরিটরি এরিয়ার কোনও প্রতিষ্ঠানের কাস্টমস থেকে পণ্য ছাড়ানোর সময় পিআইএমএস-এর অধীনে রেজিস্ট্রেশন করার প্রয়োজন নেই।
ঘরোয়া কাগজ শিল্পের চাহিদাতেই পিআইএমএস চালু হল। এর উদ্দেশ্য, অন্যান্য শ্রেণীর কাগজজাত পণ্য আমদানি, আন্ডার ইনভয়েসিং-এর মাধ্যমে ঘরোয়া বাজারে কাগজজাত পণ্য মজুত করা, মিথ্যা ঘোষণার মাধ্যমে নিষিদ্ধ পণ্যের প্রবেশ, ব্যবসায়িক চুক্তি সত্ত্বেও অন্য দেশের মাধ্যমে পণ্য আনা ইত্যাদি প্রতিরোধ করা। এতে ‘মেক ইন ইন্ডিয়া’ এবং ‘আত্মনির্ভর উদ্যোগ’-এর আরও প্রসার ঘটবে।
(PG/AP/DM
প্রতিরক্ষামন্ত্রক
ফ্রান্সে বাস্তিল দিবস কুচকাওয়াজে যোগ দিতে রওনা হল ভারতীয় সেনাবাহিনীর তিন শাখার প্রতিনিধিদল
নতুন দিল্লি, ০৬ জুলাই, ২০২৩
১৪ জুলাই দিনটি ফ্রান্সে জাতীয় দিবস হিসেবে উদযাপিত হয়। এটি বাস্তিল দিবস হিসেবেও পরিচিত। ফরাসী বিপ্লবের সময় ১৭৮৯ সালের এই দিনেই বাস্তিল দুর্গের পতন হয়েছিল। এবছরে ফ্রান্সে বাস্তিল দিবসের কুচকাওয়াজে ভারতের প্রধানমন্ত্রী শ্রী নরেন্দ্র মোদীকে সম্মাননীয় অতিথি হিসেবে আমন্ত্রণ জানানো হয়েছে। এই কুচকাওয়াজে ফরাসী সেনাবাহিনীর সঙ্গে ভারতীয় সশস্ত্র বাহিনীর তিনটি শাখার ২৬৯ জন সদস্যও যোগ দেবেন। এরা আজই ফ্রান্স রওনা হয়ে গেছেন।
সেই প্রথম বিশ্বযুদ্ধের পর থেকেই ভারতীয় ও ফরাসী সেনাবাহিনী একে অপরের সংস্পর্শে এসেছে। প্রথম বিশ্বযুদ্ধে ১৩ লক্ষেও বেশি ভারতীয় সৈন্য যোগ দিয়েছিলেন, তাঁদের মধ্যে প্রায় ৭৪ হাজার নিজেদের জীবন বিসর্জন দিয়েছেন, আহত হয়েছেন ৬৭ হাজার সেনা। ফ্রান্সের মাটিতেও ভারতীয় সেনাদল বীরত্বের সঙ্গে যুদ্ধ করেছে। তাঁদের সাহস, বীরত্ব ও চরম আত্মত্যাগ শুধু শত্রুকেই পর্যুদস্তু করেনি, যুদ্ধ জয়ের ক্ষেত্রেও উল্লেখযোগ্য অবদান রেখেছে। দ্বিতীয় বিশ্বযুদ্ধে এশিয়া, আফ্রিকা ও ইউরোপে ২৫ লক্ষ ভারতীয় সেনা যোগ দিয়েছিলেন। সেবারও অনেকে যুদ্ধ করেছিলেন ফ্রান্সের মাটিতে। ভারতীয় সেনা এই যুদ্ধে বীরত্বের যে নিদর্শন রেখেছিল, তাঁদের দেওয়া বিভিন্ন সাহসিকতার পুরস্কার তার সাক্ষ্য দিচ্ছে।
এবছর দুই দেশ তাদের কৌশলগত অংশীদারিত্বের রজতজয়ন্তী বর্ষ উদযাপন করছে। দুদেশের সেনাবাহিনী যৌথ মহড়ায় অংশ নিয়েছে, নিজেদের অভিজ্ঞতা বিনিময় করেছে। সময়ের সঙ্গে সঙ্গে ভারত ও ফ্রান্স একে অপরের বিশ্বস্ত প্রতিরক্ষা অংশীদার হয়ে উঠেছে।
ভারতীয় সেনার প্রতিনিধি দলে ৭৭ জন কুচকাওয়াজকারী এবং ৩৮ জন ব্যান্ডের সদস্য রয়েছেন। প্রতিনিধি দলের নেতৃত্ব দিচ্ছেন ক্যাপ্টেন আমান জগতপ। ভারতীয় নৌবাহিনীর নেতৃত্বে রয়েছেন কম্যান্ডার ভ্রাট বাঘেল, বায়ু সেনার নেতৃত্বে স্কোয়াড্রন লিডার সিন্ধু রেড্ডি। কুচকাওয়াজে ভারতীয় বায়ু সেনার রাফালে যুদ্ধ বিমানও অংশগ্রহণ করবে।
সেনা দলের প্রতিনিধিত্ব করছে ভারতীয় সেনাবাহিনীর সব থেকে পুরনো রেজিমেন্টগুলির একটি – পাঞ্জাব রেজিমেন্ট। এই রেজিমেন্টের সেনারা দুটি বিশ্বযুদ্ধে অংশগ্রহণ করেছিলেন। স্বাধীনতা পরবর্তী বিভিন্ন অভিযানেও তাঁদের সক্রিয় ভূমিকা রয়েছে। প্রথম বিশ্বযুদ্ধে এই রেজিমেন্টের সেনারা ১৮টি পদক পেয়েছিলেন। তাঁরা লড়াই করেছিলেন মেসোপটেমিয়া, গাল্লিপলি, প্যালেস্তাইন, মিশর, চীন, হংকং, দামাস্কাস ও ফ্রান্সে। ফ্রান্সে ১৯১৫ সালের সেপ্টেম্বর মাসে ন্যুভ চ্যাপেলের কাছে এক অভিযানে তাঁরা যোগ দিয়েছিলেন। পেয়েছিলেন ‘লুজ’ এবং ‘ফ্রান্স অ্যান্ড ফ্লেন্ডারস’ সম্মান। দ্বিতীয় বিশ্বযুদ্ধেও ভারতীয় সেনারা ১৬টি ব্যাটেল অনার এবং ১৪টি থিয়েটার অনার অর্জন করেছিলেন।
প্রতিনিধি দলে রাজপুতানা রাইফেলস রেজিমেন্ট ব্যান্ড রয়েছে। এটি ভারতীয় সেনাবাহিনীর সব থেকে পুরনো রাইফেল রেজিমেন্ট। এই বাহিনীর দীর্ঘ গৌরবময় ইতিহাস রয়েছে। বিশ্বের বিভিন্ন প্রান্তে বহু রক্তক্ষয়ী যুদ্ধে এঁরা অংশগ্রহণ করেছেন। দুটি বিশ্বযুদ্ধেই এঁরা দৃষ্টান্তমূলক অবদান রেখেছেন। দ্বিতীয় বিশ্বযুদ্ধে যেখানেই ভারতীয় সেনাবাহিনী ছিল, সেখানেই এই রেজিমেন্টের সদস্যরা ছিলেন। এই বাহিনীর সদস্যরা স্বাধীনতার আগে ৬টি ভিক্টোরিয়া ক্রস পেয়েছেন। রাজস্থানের নাসিরাবাদে ১৯২০ সালে এই ব্যান্ড গড়ে উঠেছিল।
CG/SD/SKD
(Visitor Counter : 77
কেন্দ্রীয়মন্ত্রিসভা
আগরতলা বিমানবন্দরের নতুন নামকরনে মন্ত্রিসভার সায়
নয়াদিল্লি, ০৪ জুলাই, ২০১৮
ত্রিপুরার আগরতলা বিমানবন্দরের নাম পাল্টে ‘মহারাজা বীর বিক্রম মানিক্য কিশোর’ বিমানবন্দর করার বিষয়টি কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে এই নামকরনের বিষয়ে সিদ্ধান্ত হয়। নতুন এই নামকরনের ফলে ত্রিপুরার মানুষের দীর্ঘদিনের দাবি যেমন পূরণ হবে তেমনই মহারাজা বীর বিক্রম মানিক্য কিশোরের প্রতি যথার্থ শ্রদ্ধা ও সম্মান জানানো হবে।
উল্লেখ্য করা যেতে পারে, ১৯৪২ সালে আগরতলা বিমানবন্দর নির্মিত হয়েছিল। মহারাজা বীর বিক্রম মানিক্য কিশোর বিমানবন্দরের জন্য জমি দান করেছিলেন।
CG/BD/NS/…
(Visitor Counter : 73
স্বাস্থ্যওপরিবারকল্যাণমন্ত্রক
কোভিড-১৯-এর সর্বশেষ তথ্য
চিকিৎসাধীন সংক্রমিতদের থেকে ১ লক্ষর বেশী সুস্থ হয়ে উঠেছেন
সুস্থ হয়ে ওঠার হার বৃদ্ধি পেয়ে হয়েছে ৫৮.৫৬%
প্রতিদিন ২.৩ লক্ষর বেশী নমুনা পরীক্ষা হচ্ছে
নতুনদিল্লী, ২৮ জুন, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করায় তার সুফল পাওয়া যাচ্ছে।
চিকিৎসাধীন সংক্রমিতদের থেকে এক লক্ষর বেশী౼১,০৬,৬৬১ জন সুস্থ হয়ে উঠেছেন। গত ২৪ ঘন্টায় ১৩,৮৩২ জন সুস্থ হয়ে উঠেছেন।
কোভিড সংক্রমিতদের সুস্থ হয়ে ওঠার হার ৫৮.৫৬ শতাংশ। দেশে মোট ৩,০৯,৭১২ জন সুস্থ হয়েছেন। বর্তমানে ২,০৩,০৫১ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। সরকারী পরীক্ষাগার ৭৪৯টি ও বেসরকারি পরীক্ষাগার ২৮৭টি ౼অর্থাৎ মোট ১০৩৬টি পরীক্ষাগার এই মুহূর্তে দেশের নানা প্রান্তে রয়েছে। এর মধ্যে ৩৬২টি সরকারী ও ২০৫টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৫৫টি সরকারি ও ২৭টি বেসরকারী পরীক্ষাগারে  এবং ট্রুন্যাটের মাধ্যমে ৩২টি সরকারি ও ৫৫টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
গত ২৪ ঘন্টায় ২,৩১,০৯৫টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে মোট ৮২,২৭,৮০২টি নমুনার পরীক্ষা হয়েছে।
২৮শে জুন পর্যন্ত চিকিৎসা পরিকাঠামোর বিষয়ে তথ্যঃ- বর্তমানে দেশে ১০৫৫টি কোভিড নির্ধারিত হাসপাতাল রয়েছে౼ যেখানে ১,৭৭,৫২৯টি আইসোলেশন বেড, ২৩,১৬৮টি আইসিইউ বেড এবং ৭৮,০৬০টি বেডে অক্সিজেন দেওয়ার ব্যবস্থা করা হয়েছে। কোভিড নির্ধারিত ২,৪০০টি স্বাস্থ্য কেন্দ্রে ১,৪০,০৯৯টি আইসোলেশন বেড, ১১,৫০৮টি আইসিইউ বেড এবং ৫১,৩৭১টি বেডে অক্সিজেনের ব্যবস্থা করা হয়েছে।
এছাড়াও ৯৫১৯টি কোভিড কেয়ার সেন্টারে ৮,৩৪,১২৮টি শয্যার ব্যবস্থা করা হয়েছে। কেন্দ্র, ১,৮৭,৪৩,০০০ এন৯৫ মাস্ক এবং ১,১৬,৯৯,০০০ ব্যক্তিগত সুরক্ষা সরঞ্জাম, বিভিন্ন রাজ্য, কেন্দ্রশাসিত অঞ্চল এবং কেন্দ্রীয় প্রতিষ্ঠানে সরবরাহ করছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
সংসদবিষয়কমন্ত্রক
সংসদের বাজেট অধিবেশন উপলক্ষে প্রধানমন্ত্রীর সর্বদলীয় বৈঠক
২২ জানুয়ারি কৃষি আইন সম্পর্কে সরকারের অবস্থান যা ছিল এবং কৃষিমন্ত্রী যে প্রস্তাব দিয়েছিলেন তা এখনও বহাল রয়েছে: প্রধানমন্ত্রী
প্রধানমন্ত্রী সংসদের অধিবেশন সুষ্ঠুভাবে চালনার গুরুত্বের কথা উল্লেখ করেছেন
বাজেট অধিবেশনে ৩৮ টি  বিষয়বস্তু রয়েছে
নতুন দিল্লি, ৩০ জানুয়ারি, ২০২১
প্রধানমন্ত্রী শ্রী নরেন্দ্র মোদী সংসদের বাজেট অধিবেশন উপলক্ষে আজ সর্ব দলীয় বৈঠক করেন। প্রধানমন্ত্রী আজ মহাত্মা গান্ধীর প্রতি গভীর শ্রদ্ধা নিবেদন করে বলেন যে, কঠোর সংগ্রামের মধ্য দিয়ে গান্ধীজীর স্বপ্ন পূরণ করতে আমাদের সচেষ্ট হতে হবে। আজ সকালে মার্কিন যুক্তরাষ্ট্রে মহাত্মা গান্ধীর মূর্তির অবমাননার নিন্দা করে প্রধানমন্ত্রী বলেন ঘৃণার এই পরিবেশ বিশ্বে সমর্থন যোগ্য নয়।
প্রধানমন্ত্রীর আশ্বাস দিয়ে বলেন, সরকার কৃষি ক্ষেত্র আইনের বিষয়ে উন্মুক্ত মনের পরিচয় দিয়ে যোগাযোগ স্হাপন করছেন। তিনি বলেন, ২২ জানুয়ারির মতো সরকারের অবস্থান একই রকম রয়েছে। কৃষি মন্ত্রীর দেওয়া প্রস্তাবটি এখনও কার্যকর রয়েছে। এই আলোচনা সভা এগিয়ে নিয়ে যাওয়ার জন্য কৃষি মন্ত্রী ফোন করেন বলেও প্রধানমন্ত্রী জানান।
গত ২৬ জানুয়ারি দুর্ভাগ্যজনক ঘটনার প্রসঙ্গ উল্লেখ করে প্রধানমন্ত্রী বলেন যে, আইন তার নিজস্ব পথ ধরে চলবে।
প্রধানমন্ত্রী বলেন, বৈঠকে নেতারা যে বিষয়গুলি উপস্থাপন করেছেন সরকার সে বিষয়ে আলোচনার জন্য প্রস্তুত।
প্রধানমন্ত্রী সংসদ সুষ্ঠুভাবে পরিচালনার গুরুত্ব এবং বিতর্কের বিষয় নিয়ে আলোচনার কথা নিশ্চিত করেন।
তিনি বলেন, সংসদের কাজকর্ম চালানোর ক্ষেত্রে বারে বারে বাধার সৃষ্টি করলে ছোট রাজনৈতিক দলগুলি প্রকারান্তরে ক্ষতিগ্রস্ত হয়। বড় রাজনৈতিক দলগুলির উচিত সংসদ সুষ্ঠুভাবে পরিচালনার জন্য সহায়তা করা।
প্রধানমন্ত্রী তাঁর ভাষণে বলেন যে, বিভিন্ন ক্ষেত্রে ভারত বিশ্বব্যাপী তার ভূমিকাকে তুলে ধরতে পারে। এ প্রসঙ্গে তিনি দেশের জনগণের দক্ষতা ও পরাক্রমতার কথা উল্লেখ করেন।
সংসদীয় বিষয়ক মন্ত্রী শ্রী প্রহ্লাদ যোশী জানান, এবারের বাজেট অধিবেশনে ৩৮ টি  বিষয়বস্তু রয়েছে। তিনি বলেন, কেন্দ্রীয় বাজেট আগামী সোমবার, ১ ফেব্রুয়ারি সকাল এগারোটায় সংসদে পেশ করা হবে।
প্রধানমন্ত্রীরদপ্তর
প্রধানমন্ত্রী ২৫ নভেম্বর লচিত বরফুকনের বর্ষব্যাপী ৪০০তম জন্মবার্ষিকী উদযাপনের সমাপ্তি অনুষ্ঠানে ভাষণ দেবেন
নয়াদিল্লি, ২৪ নভেম্বর, ২০২২
প্রধানমন্ত্রী শ্রী নরেন্দ্র মোদী ২৫ নভেম্বর ২০২২এ নতুন দিল্লির বিজ্ঞান ভবনে বেলা ১১টায় লচিত বরফুকনের ৪০০তম জন্মবার্ষিকী উপলক্ষে বর্ষব্যাপী উদযাপনের সমাপ্তি অনুষ্ঠানে ভাষণ দেবেন।
প্রধানমন্ত্রীর নিরন্তর প্রয়াস লক্ষ করা গেছে যথোচিত মর্যাদায় অজ্ঞাত নায়কদের শ্রদ্ধা জানাতে। এই সূত্রেই দেশ ২০২২এ লচিত বরফুকনের ৪০০তম জন্মবার্ষিকী উদযাপন করছে। এ বছরেই ফেব্রুয়ারিতে গুয়াহাটিতে অনুষ্ঠানের উদ্বোধন করেছিলেন তদানীন্তন রাষ্ট্রপতি শ্রী রামনাথ কোবিন্দ।
লচিত বরফুকন  ছিলেন অসমের অহোম সাম্রাজ্যের রাজবাহিনীর বিখ্যাত সেনাপতি যিনি মুঘলদের পরাজিত করেছিলেন এবং সাফল্যের সঙ্গে ঔরঙ্গজেবের আমলে মূঘলদের সাম্রাজ্য দখলের প্রচেষ্টাকে রুখে দিয়েছিলেন। লচিত বরফুকন ১৬৭১ সালে সরাইঘাট যুদ্ধে অসমিয়া সেনাদের অনুপ্রেরণা জুগিয়েছিলেন এবং মুঘলদের অপমানজনকভাবে পর্যুদস্ত করেছিলেন। লচিত বরফুকন এবং তাঁর সেনাবাহিনীর নায়কোচিত লড়াই আমাদের দেশের ইতিহাসে প্রতিরোধের ক্ষেত্রে অনুপ্রেরণামূলক সামরিক অভিযান হিসেবে চিহ্নিত হয়ে আছে।
PG/AP/NS
(
প্রধানমন্ত্রীরদপ্তর
প্রধানমন্ত্রী এ বছরের পরীক্ষা পে চর্চার জন্য পরামর্শ আহ্বান করেছেন
নয়াদিল্লি, ০৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী এ বছরের পরীক্ষা পে চর্চা মতবিনিময় অনুষ্ঠানে পরীক্ষা যোদ্ধা, শিক্ষক-শিক্ষিকা এবং অভিভাবক-অভিভাবিকা সহ প্রত্যেকের পরামর্শ আহ্বান করেছেন।
এক ট্যুইট বার্তায় প্রধানমন্ত্রী বলেছেন;
“সমাজের সর্বস্তরের মানুষের থেকে মূল্যবান মতামত পাওয়ায় পরীক্ষা পে চর্চা আরও আকর্ষণীয় হয়ে উঠেছে। এ বছরের #PPC2023 মতবিনিময় অনুষ্ঠানে আমি #ExamWarriors, অভিভাবক-অভিভাবিকা এবং শিক্ষক-শিক্ষিকা সহ সকলের কাছ থেকে পরামর্শ আহ্বান করছি। http://innovateindia.mygov.in/ppc-2023/”।
PG/CB/NS
(
প্রধানমন্ত্রীরদপ্তর
আটকে থাকা ভারতীয়দের উদ্ধারে এয়ার ইন্ডিয়ার কাজে প্রধানমন্ত্রীর প্রশংসা
নতুন দিল্লি, ২৩ মার্চ, ২০২০
প্রধানমন্ত্রী শ্রী নরেন্দ্র মোদী বিশ্বব্যাপী কোভিড -১৯ মহামারীর মধ্যে বিদেশে আটকে থাকা ভারতীয়দের ফিরিয়ে আনার জন্য এয়ার ইন্ডিয়ার প্রশংসা করেছেন। তিনি এক টুইট বার্তায় লিখেছেন, “@airindiain -র জন্য আমরা অত্যন্ত গর্বিত, যারা চূড়ান্ত সাহস দেখিয়েছে এবং মানবতার আহ্বানে সাড়া দিয়েছে। তাদের অসামান্য প্রচেষ্টা ভারত জুড়ে বহু মানুষের কাছে প্রশংসিত হয়েছে। #IndiaFightsCorona ”
(CG/TG